text:
               sø- og handelsrettens
                               kendelse
                         afsagt den 26. marts 2018
sag bs-9405/2018-shr
johs. gram-hanssen a/s
(advokat peter appel)
mod
millennium challenge account - malawi
(advokat peter schradieck v/advokat anne-sophie truelsen)
og
spar nord bank a/s
(ved ansat advokat asger hegelund-kristensen)
denne afgørelse er truffet af dommer peter juul agergaard.
sagens baggrund og parternes påstande
sagen er anlagt den 18. marts 2018.
sagen vedrører anmodning om forbud mod udbetaling af stillede anfordrings-
garantier.
johs. gram-hanssen a/s har nedlagt påstand om:
                                            2
    1. det forbydes spar nord bank a/s at foretage udbetaling under garanti
       nr. gua-500390/93851110026710, dateret 24. oktober 2016 og forhøjet ved
       tillæg, dateret 19. januar 2017, stor usd 1.612.692,00, garanti nr. gua-
       500392/93851110026737, dateret 24. oktober 2016, stor usd 1.242.133,56
       og garanti nr. gua-500460/93851110040012, dateret 19. januar 2017, stor
       usd 1.176.904,44, alle udstedt af spar nord bank a/s til fordel for mil-
       lennium challenge account – malawi.
    2. det forbydes millennium challenge account – malawi over for spar
       nord bank a/s at fremsætte krav om udbetaling under garanti nr. gua-
       500390/93851110026710, dateret 24. oktober 2016 og forhøjet ved tillæg
       dateret 19. januar 2017, stor usd 1.612.692,00, garanti nr. gua-
       500392/93851110026737, dateret 24. oktober 2016, stor usd 1.242.133,56
       og garanti nr. gua-500460/93851110040012 dateret 19. januar 2017, stor
       usd 1.176.904,44, alle udstedt af spar nord bank a/s til fordel for mil-
       lennium challenge account – malawi.
       der er nedlagt påstand om, at forbuddene meddeles uden sikkerhedsstil-
       lelse.
millennium challenge account - malawi har principalt påstået anmodningen
om forbud nægtet fremme, subsidiært at evt. forbud nedlægges mod en af ret-
ten fastsat sikkerhed.
millennium challenge account - malawi har herudover nedlagt følgende selv-
stændige påstand:
det påbydes spar nord bank a/s at foretage udbetaling af usd 1.242.133,56
under garanti nr. gua-500392/93851110026737, dateret 24. oktober 2016, og ud-
betaling af usd 822.693,71 under garanti nr. gua-500460/93851110040012, da-
teret 19. januar 2017, begge udstedt af spar nord bank a/s til fordel for millen-
nium challenge account – malawi.
spar nord bank a/s har overfor johs. gram-hanssen a/s´ påstand 1 og
millennium challenge account – malawis selvstændige påstand nedlagt på-
stand om, at anmodningerne nægtes fremme.
oplysningerne i sagen
johs. gram-hanssen a/s (jgh) er et dansk selskab, som driver han-
delsvirksomhed.
                                                     3
millennium challenge account (mca) er en trust, der er hjemmehørende i ma-
lawi.
parterne indgik den 28. september 2016 en kontrakt vedrørende jgh´s design,
levering af fartøjer, installation, træning mv. til 2 projekter benævnt lot 1 og lot
2a. et tillæg til kontrakten blev indgået mellem parterne den 15. december
2016.
denne sag vedrører lot 1.
den største del af aftalen for lot 1 vedrørte jgh´s levering af to fartøjer (såkald-
te dredgers). fartøjerne skulle produceres og leveres af jgh´s underleverandør
ihc holland b.v.
det fremgår af kontraktens voldgiftsklausul i punkt 8.2., at:
“if the parties fail to resolve any disagreement or dispute in accordance with gcc sub-clause
8.1. within thirty (30) days after the receipt by one party of the other party´s request for such
resolution, either party may submit the disagreement or dispute in accordance with the provi-
sions specified in the scc”.
det fremgår af kontraktens punkt 32.3., benævnt ”termination for convenience”:
     (a) the purchaser, by notice sent to the supplier may terminate this contract, in whole or
         in part, at any time in its sole discretion for its convenience. the notice of termination
         shall specify that termination is for the purchaser`s convenience, the extent to which
         performance of the supplier under this contract is terminated, and the date upon
         which such termination becomes effective.
     (b) in the case of any termination in accordance with this gcc sub-clause 32.3, the goods
         that are complete and ready for shipment within twenty-eight (28) days after the sup-
         plier`s receipt of notice of termination shall be accepted by the purchaser at this con-
         tracts terms and prices. for the remaining goods, the purchaser may elect:
         (i)      to have any portion completed and delivered at the terms and prices set forth in
                  this contract; and/or
         (ii)     to cancel the remainder and pay to the supplier an agreed amount for partially
                  completed goods and related services and for materials and parts previously
                  procured by the supplier”
i henhold til punkt 13.1. i bilag 1 til kontrakten skulle mca forudbetale 15 % af
prisen for lot 1 inden 30 dage efter kontraktens underskrift.
den 31. oktober 2016 forudbetalte mca i overensstemmelse hermed usd
1.242.133,56 til jgh. i overensstemmelse med tillægget til kontrakten forudbe-
talte mca herudover usd 1.176.904,44 til jgh den 25. januar 2017. disse forud-
betalte beløb henstår stadig på en konto i spar bank nord a/s (spar bank
nord).
jgh skulle i henhold til aftalen stille sikkerhed for den forudbetaling, som jgh
skulle modtage i henhold til aftalen, ligesom jgh skulle stille sikkerhed for
kontraktmæssig opfyldelse af sine forpligtelser over for mca.
                                                   4
jgh foranledigede, at spar bank nord udstedte 3 anfordringsgarantier til for-
del for mca.
garanti nr. gua-500390/93851110026710, dateret 24. oktober 2016 og forhøjet
ved tillæg, dateret 19. januar 2017, stor usd 1.612.692,00, som udløber den 24.
april 2018.
garanti nr. gua-500392/93851110026737 dateret 24. oktober 2016, stor usd
1.242.133,56, som udløber den 28. marts 2018.
garanti nr. gua-500460/93851110040012, dateret 19. januar 2017, stor usd
1.176.904,44, som udløber den 28. marts 2018.
det var i betingelserne vedrørende de to sidstnævnte garantier anført, at spar
bank nord forpligtede sig til at udbetale garantibeløbene helt eller delvist:
…” upon receipt by us of your first demand in writing accompanied by a written statement stat-
ing that the supplier (jgh) is in breach of its obligations under the contract because the supplier
used the advance payment for purposes other than towards the proper execution of the con-
tract…”.
der opstod efterfølgende uenighed mellem jgh og mca om opfyldelsen af
kontrakten.
under et møde mellem jgh og mca den 14. og 15. august 2017 blev forudbeta-
lingerne drøftet. der fremgår af et af mca udarbejdet referat fra mødet følgen-
de:
…” jgh confirmed that the advance payment is deposited with their bank, and is being used
as collateral against the performance guarantee…”.
jgh har under sagen anført, at de aldrig har udtalt dette under mødet, ligesom
de ikke før har set det pågældende referat, og de har således heller ikke god-
kendt ordlyden af dette.
mca skulle i henhold til kontrakten foranledige, at en remburs blev åbnet sene-
st den 26. januar 2017 svarende til 60 % af kontraktsummen for lot 1. der op-
stod dog forsinkelser i forhold til åbningen af en korrekt remburs i henhold til
kontrakten. der opstod på den baggrund uenighed om, hvorvidt jgh kunne
undlade at levere visse dele af leverancen på grund af forsinkelserne. rembur-
sen blev accepteret af jgh den 20. juli 2017.
mca afviste jgh´s forslag til en revideret tidsplan for opfyldelse af kontrakten.
mca opsagde den 9. oktober 2017 kontrakten i henhold til det ovenfor anførte
punkt 32.3.
den 13. oktober 2017 meddelte jgh mca, at ingen varer ville være klar til for-
sendelse, og jgh anmodede mca om at betale et erstatningsbeløb på usd
5.930.027,50 for det tab, som jgh vil lide grundet den efter deres opfattelse ube-
                                             5
rettigede opsigelse. i beløbet indgik det erstatningsbeløb, som underleverandø-
ren ihc holland b.v. havde varslet over for jgh.
der blev afholdt et forligsmøde den 14.-16. marts 2018 i malawi, hvor mca
fremsatte et erstatningskrav over for jgh grundet deres angivelige mislighol-
delse af kontrakten.
det er mca´s opfattelse, at de ved slutningen af forligsmødet, der ikke resulte-
rede i et forlig, orienterede jgh om, at de ville trække på de to stillede garanti-
er, garanti nr. gua-500392/93851110026737 dateret 24. oktober 2016, stor usd
1.242.133,56, og garanti nr. gua-500460/93851110040012 dateret 19. januar 2017,
stor usd 1.176.904,44, for at inddrive mca´s stillede forskudsgarantier fratruk-
ket dokumenterede beløb, der var berettigede i henhold til punkt. 32.3. i kon-
trakten.
det benægtes af jgh, at de blev orienteret herom under forligsmødet. det er
jgh´s opfattelse, at de først blev orienteret herom ved et brev den 17. marts
2017.
jgh bestred efterfølgende, at der var grundlag for at trække på garantierne, ef-
tersom jgh ikke var i misligholdelse.
den 19. marts 2018 fremsatte mca over for spar bank nord anmodning om
udbetaling af garantierne vedlagt erklæring i overensstemmelse med de stillede
betingelser i garantierne.
den 21. marts 2018 afviste spar bank nord at udbetale garantierne under hen-
visning til:
“…the demand and written statement are not originally signed…”
mca har efterfølgende via advokatfirmaet plesner den 23. marts 2018 sendt de
originale dokumenter til spar bank nord.
parternes synspunkter
johs. gram-hanssen a/s har bl.a. gjort følgende gældende:
det er et krav for at kunne trække på garantierne, at mca skriftligt erklærer, at
jgh er i misligholdelse.
mca har ikke ret til at trække på garantierne, da jgh ikke har misligholdt sine
forpligtelser over for mca, da mca ikke har ophævet aftalen som følge af mis-
ligholdelse fra jgh´s side, men derimod har opsagt aftalen uden grund. mca´s
erstatningskrav mod jgh er alene fremsat med henblik på at skabe et retsstri-
digt grundlag for at trække på garantierne. jgh har ikke brugt forudbetalinger-
ne, der således stadig er deponeret hos spar nord bank. en erklæring om, at
                                               6
der foreligger misligholdelse, er fremsat mod bedre vidende, og den vil derfor
være svigagtig. at jgh ikke har opfyldt sine forpligtelser i henhold til kontrak-
ten skyldes, at mca ikke rettidigt åbnede den remburs, som de var forpligtede
til i henhold til aftalen til trods for, at jgh gentagne gange rykkede herfor. jgh
har ikke brugt forudbetalingerne til uvedkommende forhold. erklæringen fra
mca herom er derfor urigtig og svigagtig. den er afgivet med det ene forhold
at få spar nord bank til at udbetale garantierne på trods af, at betingelserne for
udbetaling ikke er til stede. mca´s træk på garantierne er i strid med lov og
ærbarhed, jf. danske lovs 5-1-2 og udgør en handling stridende mod alminde-
lig hæderlighed, jf. aftalelovens § 33. jgh har herudover et betydeligt modreg-
ningsberettiget erstatningskrav mod mca, der overstiger garantisummerne i
henhold til de 3 garantier.
jgh`s krav om forbud er i hvert fald sandsynliggjort. der henvises i den forbin-
delse til, at mca ikke åbnede en remburs den 26. januar 2017, som det var fore-
skrevet i aftalen. den første remburs, der blev åbnet den 30. marts 2017, var ik-
ke kontraktmæssig. hermed foreligger der væsentlig misligholdelse fra mca´s
side. siden hen blev leveringstiden for de to dredgers forlænget. mca var der-
for også i misligholdelse ved at hæve for ”convenience” straks efter denne for-
længelse. jgh har modregnet sit erstatningskrav i mca´s fordring på at få ga-
rantierne udbetalt. også af denne grund har jgh ikke pligt til at betale de be-
løb, der er sikret ved garantierne. mca´s påståede fordring, der danner grund-
lag for træk på garantierne, er ikke længere til stede. jgh`s ret til at undgå ud-
betaling af garantierne skal beskyttes ved forbuddet, jf. retsplejelovens § 413, nr.
1.
mca´s adfærd nødvendiggør, at der nedlægges forbud, idet mca den 19.
marts 2018 har anmodet om at få udbetalt garantierne, jf. retsplejelovens § 413,
nr. 2.
jgh`s mulighed for at opnå sin ret vil forspildes, såfremt jgh henvises til at af-
vente en retlig afgørelse af tvisten med mca. dette skyldes, dels de store van-
skeligheder ved at søge tilbagebetalingskravet gennemført i malawi, dels kredi-
trisikoen på mca. malawi har således ikke tiltrådt new york konventionen om
gensidigt anerkendelse og fuldbyrdelse af voldgiftskendelser, og danmark har
ikke nogle bilaterale aftaler med malawi. mca er en trust med begrænsede
midler, og den eksterne finansiering via en amerikansk fond er ved at ophøre.
det vil derfor ikke være muligt efterfølgende at søge pengene tilbage fra mca,
selv om jgh får medhold ved en efterfølgende retssag. hvis jgh henvises til at
afvente en retlig afgørelse af tvisten med mca, vil jgh´s mulighed for at opnå
sin ret forspildes. betingelserne i retsplejelovens § 413, nr. 3, er derfor opfyldt.
millennium challenge account - malawi har til støtte for, at jgh`s påstande
skal nægtes fremme, bl.a. gjort følgende gældende:
                                          7
jgh har i realiteten anmodet sø- og handelsretten om at afgøre en tvist, der ud-
springer af den indgåede kontrakt. forbudssagen omhandler alene, om betin-
gelserne for udbetaling af garanti 1 og 2 er opfyldt, og ikke om der reelt er sket
en misligholdelse af kontrakten. mch har opfyldt de betingelser, der er anført i
garantierne for, at der kan ske udbetaling. et forbud mod udbetaling kan derfor
ikke fremmes. træk på anfordringsgarantierne kan alene forhindres, hvis jgh
kan dokumentere, at der foreligger ”fraud” eller ”willful misconduct”. jgh har
ikke løftet denne bevisbyrde. jgh har i strid med kontrakten ikke anvendt de
forudbetalte beløb til opfyldelse af kontrakten, men i stedet som sikkerhed for
opfyldelsesgarantierne. jgh har i strid med kontrakten ikke betalt det beløb,
som mca har ret til under kontrakten som følge af mca´s opsigelse. jgh tilba-
geholder således i strid med kontrakten det fulde forudbetalte beløb. at mca
har erklæret, at de forudbetalte beløb ikke er anvendt til korrekt gennemførelse
af kontrakten, kan derfor på ingen måde anses som ”fraud” eller ”willful mi-
sconduct”.
der foreligger heller ikke ”fraud” eller ”willful misconduct” som følge af, at
mca ikke rettidigt åbnede en remburs. rembursen blev åbnet i overensstem-
melse med kontrakten den 20. juli 2017. rembursen var således åbnet væsent-
ligt før det tidspunkt, hvor jgh anmodede om at få garantierne udbetalt. desu-
den har spørgsmålet om korrekt åbning af rembursen ingen sammenhæng med
det forudbetalte beløb og garantierne. spørgsmålet om korrekt åbning af rem-
bursen er alene et potentielt misligholdelsesforhold, der skal vurderes af vold-
giftsretten under malawi ret i henhold til kontrakten.
de af jgh oplistede forhold vedrørende situationen i malawi eksisterede allere-
de på tidspunktet for kontraktens indgåelse. den risiko har jgh således accep-
teret ved kontraktens indgåelse og ved udstedelse af garantien. mca kan ikke
anses for at have begrænsede midler og kreditværdighed. jgh har således ikke
løftet bevisbyrden for, at jgh´s mulighed for at opnå sin ret vil forspildes, hvis
jgh henvises til at afvente tvistens endelige retlige afgørelse.
jgh har således ikke løftet bevisbyrden for, at betingelserne i retsplejelovens §
413 er opfyldt.
et forbud vil i øvrigt medføre uforholdsmæssig stor skade for mca, der står i
åbenbart misforhold til jgh´s interesse i meddelelse af forbud, jf. retspleje-
lovens § 414, stk. 2.
vedrørende sikkerhedsstillelse har mca gjort gældende, at jgh´s sikkerheds-
stillelse bør udgøre mindst usd 2.584.606.
                                             8
vedrørende sagens omkostninger er det gjort gældende, at der skal tilkendes
sagsomkostninger i overensstemmelse med de vejledende takster i henhold til
sagens værdi.
millennium challenge account – malawi har til støtte for den nedlagte selv-
stændige påstand over for spar nord bank bl.a. gjort gældende, at spar nord
bank er forpligtet til at udbetale henholdsvis usd 1.242.133,56 under garanti 1
og usd 822.693,71 under garanti 2, da betingelserne herfor er opfyldt. bankens
foreløbige afvisning af udbetaling er uberettiget. det er ikke et krav, at en ”de-
mand” eller ”written statement” skal fremsendes med original underskrift. en
kopi af den originale underskrift er tilstrækkelig. art. 19 i icc uniform rules
for demand guarantees hjemler således ikke, at der kræves original under-
skrift. de originale dokumenter er efterfølgende blevet sendt til banken den 23.
marts 2018.
spar nord bank kan ikke efterfølgende fremsætte potentielt yderligere indsigel-
ser mod udbetalingen af garantierne. dette følger af art. 24 i icc uniform rules
for demand guarantees. på denne baggrund vil spar nord bank kunne påby-
des at udbetale garantierne, idet mca har den ret, der beskyttes ved påbuddet,
altså at få udbetalt garantierne, jf. retsplejelovens § 413, nr. 1. spar nord banks
adfærd nødvendiggør, at der meddeles påbud, jf. retsplejelovens § 413, nr. 2.
der er ingen tvivl om, at mca´s mulighed for at opnå sin ret vil forspildes, hvis
der ikke meddeles påbud. begge garantier udløber den 28. marts 2018, og et på-
bud om betaling vil derfor være forspildt efter denne dato, jf. retsplejelovens §
413, nr. 3.
spar nord bank a/s har under sagen bl.a. gjort følgende gældende:
banken har overfor den af jhc nedlagte påstand 1 gjort gældende, at banken er
meget omhyggelig med at påse, at udbetalingskriterierne er opfyldt i henhold
til de gældende regler herom. de har konstateret, at der foreligger de påkræve-
de erklæringer. hvis de fornødne erklæringer foreligger, og de formelle krav i
henhold til icc uniform rules for demand guarantees i forhold til originale
underskrifter i øvrigt er opfyldt, er de forpligtet til at udbetale pengene. de kan
ikke forholde sig til parternes kontraktsforhold, eller om der foreligger ”fraud”
eller ”willful misconduct”. de vil selvfølgelig rette sig efter domstolens afgørel-
se herom. de føler sig derfor ikke som part i denne del af sagen.
over for mca´s selvstændige påstand har banken gjort gældende, at banken
har fulgt reglerne i art. 24 i icc uniform rules for demand guarantees ved i
første omgang at afvise at udbetale garantierne ved at kræve, at der skal forelig-
ge originale underskrifter på anmodningen og de fremsendte garantier. når
disse formalia er opfyldt, og hvis der ikke bliver nedlagt forbud mod udbetalin-
                                               9
gen, vil de i øvrigt foretage udbetalingen i overensstemmelse med de gældende
regler.
rettens begrundelse og resultat
der er mellem sagens parter enighed om, at de stillede garantier er anfordrings-
garantier.
millennium challenge account – malawi har i overensstemmelse med betingel-
serne for udbetaling i garantierne fremsat erklæring om, at jgh´s misligholdel-
se af kontrakten: ”… is attributable to use of the advance payment funds for
purposes other than towards the proper excecution of the contract…”.
en garantistiller kan dog alligevel bl.a. undlade at udbetale de stillede garantier
i henhold til de betingelser, der er kodificeret i united nations convention on
independent guarantees and stand-by letters of credit, hvor det fremgår af art
19, stk. 1, litra a), at udbetaling kan undlades, hvis: “any document is not genu-
ine or has been falsified”.
efter art. 19, stk. 1, litra c), kan udbetaling endvidere undlades, hvis: “judging
by the type and purpose of the undertaking, the demand has no conceivable ba-
sis…”. som eksempel på, hvornår et krav har “no conceivable basis”, anføres
det i art. 19, stk. 2, litra d), at: “fulfilment of the underlying obligation has
clearly been prevented by willful misconduct of the beneficiary”.
på det foreliggende grundlag finder retten, at johs. gram-hanssen a/s ik-
ke har hverken godtgjort eller sandsynliggjort, at disse undtagelsesbetingelser
er opfyldt.
ud fra hændelsesforløbet finder retten således, at johs. gram-hanssen a/s
hverken har godtgjort eller sandsynliggjort, at millennium challenge account –
malawi bl.a. ved forsætlig ureglementeret adfærd (willful misconduct) har hin-
dret johs. gram-hanssen a/s i at opfylde sine forpligtelser i henhold til
kontrakten, eller at millennium challenge account – malawi i øvrigt har hand-
let retsstridigt ved at kræve anfordringsgarantierne udbetalt i henhold til de
gældende betingelser. retten bemærker i den forbindelse supplerende, at det
endelige økonomiske opgør mellem johs. gram-hanssen a/s og millenni-
um challenge account – malawi ikke kan finde sted under nærværende sag om
forbud.
herefter finder retten, at johs. gram-hanssen a/s hverken har godtgjort
eller sandsynliggjort, at betingelserne for at nedlægge forbud er opfyldt hver-
ken over for spar nord bank a/s eller over for millennium challenge account
– malawi.
                                         10
i forhold til den af millennium challenge account – malawi nedlagte selvstæn-
dige påstand over for spar nord bank a/s om påbud af udbetaling af garantier-
ne bemærker retten, at det beror på en vurdering af de konkrete afgivne erklæ-
ringer og indholdet af de aftalte garantier i henhold til reglerne om anfordrings-
garantier, om spar nord bank a/s inden for den gældende frist skal foretage
udbetaling af de pågældende garantier til millennium challenge account – ma-
lawi. en sådan afgørelse af spar nord banks økonomiske forpligtelser i kon-
traktforholdet med millennium challenge account – malawi falder uden for
rammerne af en sag om forbud og påbud. på denne baggrund afviser retten at
behandle den af millennium challenge account – malawi nedlagte selvstændi-
ge påstand.
sagsomkostningerne fastsættes i forholdet mellem johs. gram-hanssen
a/s og millennium challenge account – malawi efter sagens værdi, karakter,
forløb, herunder at hovedforhandlingen har varet ½ dag, til 75.000 kr. inklusiv
moms til dækning af advokatudgift.
spar nord bank a/s må anses som den vindende part både over for johs.
gram-hanssen a/s og millennium challenge account – malawi.
spar nord bank a/s har under sagen været repræsenteret af en ansat advokat.
spar bank nords udgifter til advokatbistand skal derfor erstattes med et pas-
sende beløb uden tillæg af moms. johs. gram-hanssen a/s og millennium
challenge account – malawi skal på den baggrund hver betale 5.000 kr. til spar
nord bank a/s.
                               thi bestemmes:
johs. gram-hanssen a/s´ anmodning om forbud over for millennium
challenge account – malawi og spar nord bank a/s nægtes fremme.
den af millennium challenge account – malawi nedlagte selvstændige påstand
afvises.
johs. gram-hanssen a/s skal til millennium challenge account – malawi
betale sagsomkostninger med 75.000 kr. inden 14 dage.
johs. gram-hanssen a/s skal til spar bank nord a/s betale sagsomkost-
ninger med 5.000 kr. inden 14 dage.
millennium challenge account – malawi skal til spar bank nord a/s betale
sagsomkostninger med 5.000 kr. inden 14 dage.
                                       11
sagsomkostningerne forrentes efter rentelovens § 8 a.
                                   vejledning
retten har truffet afgørelse i sagen.
hvis du er utilfreds med afgørelsen, kan du kære (klage over) afgørelsen til
landsretten. fristen for at kære er 4 uger fra afgørelsens dato. kære har ikke op-
sættende virkning. det betyder, at afgørelsen gælder, mens landsretten behand-
ler sagen.
du kan kære afgørelsen på minretssag.dk ved at trykke på knappen ”opret ap-
pel” og derefter vælge ”kære” og følge vejledningen der. du skal betale en rets-
afgift på 400 kr. for at kære afgørelsen.
den, der overtræder et forbud eller et påbud, kan straffes med bøde eller
fængsel indtil 4 måneder og kan dømmes til at betale erstatning.
et forbud/påbud skal følges op af et sagsanlæg fra den part, som har anmodet
om forbuddet/påbuddet. sagen skal anlægges inden 2 uger efter rettens afgørel-
se. hvis sagen ikke bliver anlagt, kan retten ophæve afgørelsen.
du kan få mere vejledning på domstol.dk.
 publiceret til portalen d. 26-03-2018 kl. 10:02
modtagere: sagsøger johs. gram-hanssen a/s, advokat anne-sophie
truelsen, sagsøgte spar nord bank a/s, sagsøgte millennium
challenge account - malawi, advokat (h) peter appel